สวัสดีครับ ในบทนี้ผมจะมาพูดถึงเรื่องเลขนำโชคนะครับ ก่อนที่ผมจะพูดถึงเรื่องนี้ ผมต้องบอกก่อนว่า ผมเป็นคนที่ไม่เชื่อถือเรื่องโชคลาง หรือว่าตัวเลขเลยนะครับ เหตุผลง่าย ๆ ก็คือ ถ้าตัวเลขนี้มันไม่ดีจริง แล้วเราจะกำหนดมาใช้งานกันทำไม นึกออกไหมครับ? อีกอย่างก็คือ เอ่อ.. ตัวเลขเนี่ย แต่ละภาษาจะอ่านไม่เหมือนกัน นึกออกไหมครับ? ดังนั้นความหมายของแต่ละตัวเลขมันก็จะต่างกัน อย่างภาษาไทย เลขห้า อย่างเงี้ย มันก็จะเหมือนกับเสียงหัวเราะ ห้าห้าห้าห้าห้า แบบนี้ ทำให้เลข ห้า มีความหมายอีกอย่างหนึ่งนะครับ ชีวิตของเราทุกวันนี้ มีตัวเลขเข้ามาเกี่ยวข้องกันเยอะเลยนะครับ ไม่ว่าจะเป็นเลขวันเกิด เดือนเกิด ปีเกิด เลขบัตรประชาชน เลขทะเบียนรถ เลขพาสปอร์ต หรือแม้กระทั่งเลขบัญชีธนาคาร เลขทุกเลขถูกกำหนดมาให้เป็นของเรานะครับ เลขหนึ่งถึงเลขเก้าที่เราใช้กัน มันจะมีความหมายซ่อนเร้นอยู่ในนั้น ซึ่งก็ขึ้นอยู่กับว่า เรามีความเชื่อตรงนี้หรือเปล่านะครับ ตัวอย่างเช่น เลขหนึ่งเนี่ย เป็นเลขมงคล มีความหมายว่าเป็นหนึ่งเดียว มีความเป็นเอกภาพ เป็นการเริ่มต้น ดังนั้นในเมืองไทยเขานิยมตั้งชื่อลูกคนแรกว่า หนึ่ง นะครับ ต่อมาคือ เลขสอง เลขนี้มีความหมายไม่ชัดเจนเท่าไหร่นะครับ แต่ว่าทางฮ่องกง เขาให้ความหมายว่า เลขสอง หมายถึงความง่าย หรือว่า ความสบายนะครับ ต่อไปคือเลขสามนะครับ เลขสาม ถือว่าเป็นเลขศักดิ์สิทธิ์นะครับ มีความเกี่ยวข้องกับหลาย ๆ ศาสนาเลยนะครับ อย่างเช่น ศาสนาคริสต์ เขาก็หมายถึง พระตรีเอกานุภาพ นะครับ ซึ่งหมายถึง พระบิดา พระบุตร แล้วก็ พระจิตร ส่วนในศาสนาพุทธ ก็หมายถึง พระรัตนตรัย นะครับ ซึ่งหมายถึง พระพุทธ พระธรรม แล้วก็ พระสงฆ์ นอกจากนั้น ยังมีความเกี่ยวข้องกับเทพสามองค์ ของศาสนาพราหมณ์ ด้วยนะครับ แล้วก็ความหมายแฝงของเลขสาม ก็คือ การเกิดใหม่ด้วย ต่อไปคือเลขสี่นะครับ เลขสี่ ตามความเชื่อของไทยแล้วก็จีน หมายถึง ความตาย นะครับ ดังนั้นเลขสี่ จึงถือว่าเป็นเลขอัปมงคล ต่อไปก็เป็นเลขห้านะครับ เลขห้า ความหมายยังไม่ค่อยชัดเจนเท่าไหร่ แต่รู้สึกว่าจะแปลว่า “ไม่” นะครับ เรานิยมเอาเลขห้าไปวางไว้หน้าเลขอื่น ๆ อย่างเช่น เลขสองแปลว่า “ง่าย” ถ้าเกิดว่าเอาเลขห้าไปวางไว้ข้างหน้าเลขสอง มันก็จะแปลว่า “ไม่ง่าย” อย่างเช่น เลขสี่แปลว่า “ตาย” ถ้าเกิดว่าเราเอาเลขห้าไปวางไว้หน้าเลขสี่ มันก็จะแปลว่า “ไม่ตาย” นะครับ มันเป็นการแก้เคล็ดอย่างหนึ่ง ต่อไปคือเลขหก นะครับ เลขหกนั้น เมืองไทยถือว่าเป็นเลขอับโชค เพราะว่า ออกเสียงว่า หก มันไปพ้องเสียงกับคำว่า หกล้ม หก ตก หล่น ที่สื่อถึงอุบัติเหตุนะครับ ดังนั้นเขาจึงไม่อยากใช้ป้ายทะเบียนรถ ที่มีเลขหกนะครับ ต่อไปก็เป็นเลข เจ็ด นะครับ เป็นเลขที่ผมชอบที่สุดแล้ว เพราะว่าผมเกิดวันที่เจ็ดนะครับ เลขเจ็ด นั้นถือว่าเป็นเลข ลัคกี้นัมเบอร์นะครับ เป็นเลขแห่งความโชคดี เลขเจ็ดหมายถึง เลขนำโชค ซึ่งในวงการพนันถือว่าเป็นเลขที่โชคดีมาก ๆ เลยนะครับ เพราะว่า รางวัล แจ็กพอต ก็คือ เจ็ดสามตัว สี่ตัว ถ้าเกิดว่าเราได้เจ็ดติดกันหมด เราก็จะได้เงินเยอะที่สุดนะครับ ต่อไปเลขแปด หมายถึง ความเป็นนิรันดร์นะครับ ความเป็นอมตะ ความไม่มีสิ้นสุด เพราะว่าเวลาเราเขียน เลขแปดเนี่ย เราต้องเขียนจากจุดแรก แล้ววนกลับมาที่จุดเดิมนะครับ นอกจากนั้นในแถบเอเชีย เขายังเชื่อว่าเลขแปด เป็นเลขแห่งความร่ำรวย การมีเงินทองมาก ความมั่งคั่งนะครับ สุดท้ายก็คือเลขเก้านะครับ เลขเก้า ในเมืองไทยถือว่าเป็นเลข ลัคกี้นัมเบอร์นะครับ เพราะว่าออกเสียงว่าก้าว หมายถึงก้าวหน้า ก้าวไปข้างหน้า มีความก้าวหน้าทางการงาน ทางอาชีพ แต่ว่า เลขเก้าในประเทศญี่ปุ่น ถือว่าเป็นเลขแห่งความโชคร้ายนะครับ เพราะว่า มันออกเสียงว่า คุ ในภาษาญี่ปุ่น ซึ่งแปลว่า ความยากลำบาก ความไม่ดี ความไม่งาม เขาจึงเชื่อว่า เลขเก้าเนี่ย เป็นเลขที่ไม่ดี ดังนั้น สายการบิน นิบปอนแอร์เวย์ ของญี่ปุ่น เขาจะไม่มีที่นั่งเลขที่สี่ เลขที่เก้า แล้วก็เลขที่สิบสามนะครับ เพราะว่าเป็นเลขอัปมงคล